
       Nr. UR2011-0004618/11.03.2011
 SE APROBA,
                                                                                                                         P R I M A R
Dr. Ing. GHEORGHE CIUHANDU
REFERAT

privind aprobarea Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9  , Timişoara
                 

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-0002708/11.02.2011, privind aprobarea Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9, Timişoara;

Ţinând cont de Avizul de Oportunitate nr. 10/11.02.2009 şi de Avizul Favorabil nr. 11/12.11.2010 al Comisiei Tehnice de Amenajare a Teritoriului şi de Urbanism, 

Având în vedere prevederile Certificatului de Urbanism nr. 2760/25.06.2010.
Documentaţia Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9  , Timişoara, beneficiar BRÎNZAN OVIDIU, proiectant S.C.  ART*HIT S.R..L.,  a fost afişată pe site-ul oficial al Primăriei Municipiului Timişoara începand cu  luna noiembrie 2010, iar în cadrul  dezbaterii publice din data de 17 decembrie 2010, organizată  în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului,  au fost înregistrate sesizări cu privire la această documentaţie; 
Supunem Comisiilor din cadrul Consiliului Local al Municipiului Timişoara analizarea documentaţiei Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9  , Timişoara . Planul Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9 Timişoara este elaborat de proiectantul S.C. ART*HIT S.R.L., proiect nr. 371/2/2010, la cererea beneficiarului BRÎNZAN OVIDIU.

Terenul studiat în cadrul P.U.Z. este situat în intravilanul municipiului Timişoara, în partea de sud-est a orasului, în UTR 43, prevazut prin PUG Timisoara, ca “zonă  de locuinţe şi funcţiuni complementare” 
Zona studiată care face obiectul acestei documentaţii,  se află în zona de  protecţie a monumentelor istorice, pentru care s-a obţinut Avizul Comisiei de Monumente nr.100/09.02.2011 şi avizul Consiliului Judeţean Timiş R944/07.02.2011.
Prin prezentul Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9  , Timişoara , nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 812 mp, este inscris in CF nr. 423439 Timişoara provenită din conversia de pe hârtie a C.F.nr.200592,  având nr. top 50144, curţi şi construcţii, fiind proprietatea beneficiarului BRÎNZAN OVIDIU .

Prin documentaţia prezentată  se propune amplasarea unui imobil de locuit tip vilă urbană cu 7 apartamente în regim de înălţime S+P+2E+E retras cu parcări subterane şi împrejmuire.

Accesul auto pentru parcajele din incinta parcelei se va face din P-ţa Iosif cel Nou, conform avizului Comisiei de Circulaţie nr. TH2007-0005774/29.11.2007.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.

Indicii propuşi sunt:

POTmaxim propus = 40 %


CUT maxim propus = 2
Regimul de înălţime maxim  a construcţiei propuse = S+P+2E+Eretras
Spatii verzi min. 50,4% conform Avizului Agenţiei  Regionale pentru Protecţia Mediului Timişoara, nr. 1362/27.12.2010
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile necesare în  conformitate cu legislaţia în vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planului Urbanistic Zonal “Imobil de locuit S+P+2E+Eretras”, P-ţa Sfântul Iosif cel Nou nr. 9  , Timişoara  se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Instituţiei Arhitectului Şef, lăsăm la aprecierea Consiliului Local oportunitatea realizării acestui obiectiv.

